钦定古今图书集成/方舆汇编/职方典/第1451卷 > 形胜附
## 钦定古今图书集成/方舆汇编/职方典/第1451卷 > 形胜附

本府

地处粤省极西界，与云、贵枕连，南通田州，而东北直接庆远尽界，此属本省内地，可无事于控范也。外则贵州之永宁、安南、安笼逼处，其西北三省总会一府，孤悬险僻冲要，寸寸皆边，无事则烽燧不惊，有事则在在需防，无地不为扼要矣。

果化州，《形胜》无考。

恩城州

本邑弹丸土属，居在各州之中；“无形” 可考，无胜可稽。

田州

滇、黔冲衢，猺蛮杂处，“前临右江，后倚岊马。曼洞险峻，可扼冨州之吭；雪瓶遥嶂，堪制内地之胜。平野可耕，沿河可渔。是以民有利赖，境鲜寇盗之虞。”

归顺州

居府之西邮，龙英、全茗隔越其左，交趾、高平逼处其右，蛮乡荒徼，悬注孤立，洵称边粤要区。所恃山菁险，甲西南，内地环列东北，故堪控制边外，遥作藩篱也。

向武州

西南连左江属地，东北枕本府州县，地势颇长，支联不一。虽马鞍塘滨前后高峙泓渰一水左右潆洄，而旷野之冲，无险可恃，不足以制胜一方也。

都康州

后拥隆满前跨黎塘妙诀高插天表巩佛键钥水源苍翠屏列溪涧夹流虽无河汉险固而群峰森罗亦蕞尔雄区也。至于强邻环居昔怀蚕食之虞者以地处中腹四邻为之重闭耳。《龙州》

《州志》：“控制南交，藩屏中原。”

《新志》：“地在极边。”

江州

山多石广形胜无稽